|  |  |
| --- | --- |
| Prvi.jpg | [22. март 2012.] **3/12** |
|  |  |

|  |
| --- |
| **март 2012. године** |
| САОПШТЕЊЕ ЗА МЕДИЈЕ |

**Рeални раст тромјесечног бруто домаћег производа 0,2% за период**

 **(IV тромјесечје 2011/IV тромјесечје 2010.)**

Тромјесечни бруто домаћи производ реално је већи за 0,2% у четвртом тромјесечју 2011. године у односу на четврто тромјесечје 2010. године.

Посматрано по подручјима Класификације дјелатности, највећи реални раст бруто додате вриједности остварен је у подручјима *Вађење руда и камена* за 7,8%, *Саобраћај, складиштење и комуникације* за 3,6%, *Пословање некретнинама, изнајмљивање и пословне дјелатности* за 3,6%, *Остале јавне, комуналне, друштвене, социјалне и личне услужне дјелатности* за 3,1% *Финансијско посредовање* за 2,9%, док је бруто додата вриједност реално мања у подручјима: *Производња и снабдијевање електричном енергијом, гасом и водом* за 6,1%, *Рибарство* за 4,4%, *Грађевинарство* за 4,2%, *Пољопривреда, лов и шумарство* за 3,5%, *Угоститељство* за 1,2% и *Прерађивачка индустрија* за 0,2%.

У земљама из окружења забиљежене су сљедеће стопе реалног раста бруто домаћег производа за четврто тромјесечје 2011. године у односу на исто тромјесечје 2010. године и то: Словенија (-2,8%) и према првој процјени Србија 0,8%, Хрватска (-0,2%).

Графикон 1. Стопе реалног раста БДП, промјене у односу на исто тромјесечје претходне године

**Просјечна нето плата у фебруару 821 КМ**

Највиша просјечна нето плата у подручју *Финансијско посредовање* 1 240 КМ, најнижа у подручју *Угоститељство* 559 КМ

**Просјечна мјесечна нето плата** запослених у Републици Српској,исплаћена у фебруару 2012. године износи821 КМ, а просјечна мјесечна бруто плата 1 354 КМ.

Просјечна нето плата исплаћена у фебруару 2012. године у односу на јануар 2012. године већа је номинално за 0,3% а реално је мања за 0,3%. У односу на просјечну нето плату у 2011. години, просјечна нето плата у фебруару 2012. године већа је номинално за 1,5%, а реално мања за 0,9%. У фебруару 2012. године у односу на исти мјесец прошле године просјечна нето плата номинално већа је за 2,1%, а реално је мања за 0,3%.

Највиша просјечна нето плата у фебруару 2012. године, посматрано по подручјима дјелатности, исплаћена је у подручју *Финансијско посредовање* и износи 1 240 КМ, а најнижа у подручју *Угоститељство* 559 КМ.

У фебруару 2012. године, у односу на јануар 2012. године, највећи номинални раст нето плате забиљежен је у подручјима *Саобраћај, складиштење и комуникације* за 25,3%, *Вађење руда и камена* за 7,5% и *Рибарство* за 4,7%,док је номинално нижа плата у подручјима *Пољопривреда, лов и шумарство* за 5,6%, *Грађевинарство* за 5,5% *и Образовање* за 3,2%.

 KM

2011. 2012.

Графикон 1. Просјечнe нето платe запослених по мјесецима

**Мјесечна инфлација у фебруару 2012. године 0,6%**

**Годишња инфлација (фебруар 2012/фебруар 2011) 2,4%**

Цијене производа и услуга, које се користе за личну потрошњу у Републици Српској, мјерене индексом потрошачких цијена, у фебруару 2012. године у односу на јануар 2012. године, више су у просјеку за 0,6%.

Забиљежен је раст код 6 од укупно 12 одјељака. Највећи утицај на укупан раст цијена у фебруару имало је повећање цијена у одјељцима *Превоз и* *Храна и безалкохолна пића.*

Највеће повећање забиљежено је у одјељку *Превоз* 1,3% и то у подгрупи *Горива и мазива* 2,5% због повећања цијена свих врста горива.

У одјељку *Храна и безалкохолна пића* на раст цијена од 1,2%, гдје група *Храна* биљежираст 1,4%, највећи утицај је имало повећање цијена *Воћа* 11,3% и *Поврћа* 3,8% усљед сезонског утицаја цијена воћа и поврћа, затим повећање цијена у подгрупи *Млијеко, сир и јаја* за 1,0% због повећања цијена јаја за 5,1% и меких сирева за 1,0%, као и повећање цијена у подгрупи *Риба* због поскупљења конзервисане и прерађене рибе за 2,2% и свјеже и смрзнуте рибе за 0,6%. На групу Храна је утицало и повећање цијена у подгрупи *Остали прехрамбени производи* 0,6% усљед поскупљења зачина, додатака прехрани и соли за 1,0%. У групи *Безалкохолних пића* цијене су у просјеку више за 0,1%, иако кафа биљежи пад цијена за 0,4%, због више цијене чаја за 1,7%, минералне воде 0,9% и газираних безалкохолних пића 1,0%.

Индекс одјељка *Становање* биљежи раст цијена 0,3% због повећања цијене лож уља 1,5% и огревног дрвета 1,4%.

У одјељку *Алкохолна пића и дуван* забиљежен је раст цијена 0,2% усљед повећања цијена вина 1,2% и пива 0,9%.

И одјељак *Намјештај и покућство* биљежи раст цијена 0,2% због повећања цијена производа и услуга за чишћење и одржавање куће за 0,4%.

Одјељак *Остала добра и услуге* имао је раст цијена 0,1% због повећања цијена производа за одржавање личне хигијене за 1,4%.

У одјељцима *Здравство*, *Комуникације*, *Рекреација и култура*, *Образовањ*е и *Ресторани и хотели* цијене су у просјеку остале исте.

У одјељку *Одјећа и обућа* забиљежен је пад цијена од 0,3% усљед сезонских снижења одјеће и обуће.

Цијене производа и услуга, који се користе за личну потрошњу у Републици Српској, у фебруару 2012. године у односу на исти мјесец 2011. године, више су у просјеку за 2,4%.

Посматрано по одјељцима намјене потрошње, у фебруару 2012. године у односу на фебруар 2011. године, највиши раст забиљежен је код одјељка *Алкохолна пића и дуван* за 8,9%,затим слиједе индекси одјељака: *Превоз* за 7,2%, *Комуникације* за 4,2%, *Намјештај и покућство за 2,2%*, *Храна и безалкохолна пића* за 2,1%, *Становање* за 1,7%, *Ресторани и хотели* за 0,6%, *Образовање* 0,1%.Индекс одјељка *Остала добра* и *услуге* нижи је за 0,1%, индекс одјељка *Рекрација и култура* нижи је за 0,2%, индекс одјељка *Здравство* нижи је за 1,3%,док је индекс одјељка *Одјећа и обућа* нижи за 3,9%.

**Цијене произвођача индустријских производа (II 2012/I 2012) у просјеку више 0,4%**

Цијенe произвођачa индустријских производа у фебруару 2012. године у односу на јануар 2012. године у просјеку су више за 0,4%, и у односу фебруар 2011. године за 0,3%.

Посматрано по намјени потрошње, у фебруару 2012. године у односу на јануар 2012. године цијене енергије у просјеку су више за 0,6%, цијене нетрајних производа за широку потрошњу за 0,4% и цијене интермедијарних производа 0,3%; док су цијене капиталних прозвода као и цијене трајних производа за широку потрошњу у просјеку остале на истом нивоу.

Цијене енергије, посматрано по намјени потрошње, у фебруару 2012. године у односу на фебруар 2011. године, у просјеку су више за 2,5%, цијене нетрајних производа за широку потрошњу за 2,1%, цијене капиталних прозвода за 0,3%, цијене интермедијарних производа у просјеку су ниже за 3,2%, док су цијене трајних производа за широку потрошњу у просјеку остале на истом нивоу.

Посматрано по подручјима индустријске производње (PRODCOM), цијене подручја (Ц) вађење руда и камена, у фебруару 2012. године у односу на јануар 2012. године у просјеку су више за 2,2%, цијене подручја (Д) прерађивачка индустрија за 0,3%, док су цијене подручја (Е) производња и снабдијевање електричном енергијом, гасом и водом у просјеку остале на истом нивоу.

У фебруару 2012. године, у односу на фебруар 2011. године, цијене подручjа *Вађење руда и камена* у просјеку су више за 7,1%, цијене подручја *Производња и снабдијевање електричном енергијом*, *гасом и водом* за 0,5% док су цијене подручја *Прерађивачка индустрија* у просјеку ниже за 1,1%.

**Индекс индустријске производње (II 2012/∅ 2011.) мањи 19,8%**

Индекс запослених у индустрији (II 2012/∅ 2011.) мањи 2,4%

**Индустријска производња** остварена у фебруару 2012. године у односу на исти мјесец прошле године мања је за 5,5%, у односу на претходни мјесец текуће године мања је за 8,3% и у односу на просјечну мјесечну производњу из 2011. године за 19,8%.

Индустријска производња остварена у периоду јануар - фебруар 2012. године у односу на исти период прошле године мања је за 5,0%. У истом периоду у подручју *Производња и снабдијевање електричном енергијом* забиљежена је негативна стопа промјене од 0,5%, у подручју *Вађење руда и камена* негативна стопа промјене од 3,8% и у подручју *Прерађивачка индустрија* негативна стопа промјене од 10,0%.

Посматрано по економској намјени индустријских производа у периоду јануар - фебруар 2012. године у односу на исти период прошле године забиљежена је негативна стопа промјене енергије од 0,7%, нетрајних производа од 3,2%, интермедијарних производа од 15,9% и капиталних производа од 18,5%, док је код трајних производа забиљежена позитивна стопа промјене од 14,0%.

**Број запослених у индустрији** у фебруару 2012. године у односу на јануар 2012. године је остао непромијењен.

Укупан број запослених у индустрији у периоду јануар - фебруар 2012. године у поређењу са истим периодом прошле године мањи је за 3,3%, при чему је у подручју *Производња и снабдијевање електричном енергијом* забиљежен пад броја запослених од 0,9%, у подручју *Вађење руда и камена* пад од 1,0% и у подручју *Прерађивачка индустрија* пад од 4,0%.

**Покривеност увоза извозом (у периоду I – II 2012.) 59,9%**

Извоз (I-II 2012/I-II 2011.) смањен 12,9%

У фебруару 2012. године, остварен је извоз у вриједности 161 милион КМ и увоз у вриједности од 243 милиона КМ.

У оквиру укупно остварене робне размјене Републике Српске са иностранством у фебруару ове године, проценат покривености увоза извозом износио је 66,5%.

У периоду јануар - фебруар 2012. године остварен је извоз у вриједности од 320 милиона КМ, што је за 12,9% мање у односу на исти период претходне године. Увоз је, у истом периоду, износио 533 милиона КМ, што је за 11,3% мање у односу на исти период претходне године.

Проценат покривености увоза извозом за прва два мјесеца текуће године износио је 59,9%, док је спољнотрговински робни дефицит износио 214 милиона КМ.

У погледу географске дистрибуције робне размјене Републикe Српскe са иностранством, у периоду јануар - фебруар 2012. године, највише се извозило у Италију и то у вриједности од 56 милиона КМ, односно 17,7%, те у Србију, у вриједности од 50 милиона КМ, односно 15,8% од укупног оствареног извоза.

У истом периоду, највише се увозило из Русије и то у вриједности од 133 милиона КМ, односно 24,9% и из Србије, у вриједности од 80 милиона КМ, односно 15,0% од укупно оствареног увоза.

Посматрано по групама производа, у периоду јануар - фебруар 2012. године, највеће учешће у извозу остварују нафтна уља и уља добијена од битуменозних минерала (осим сирових) са укупном вриједношћу од 50 милиона КМ, што износи 15,7% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 131 милиона КМ, што износи 24,5% од укупног увоза.

2011. 2012.

Графикон 2. Извоз и увоз по мјесецима у хиљадама КМ

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика националних рачуна**Жана Алагићzana.alagic@rzs.rs.ba |
| **Статистика рада** Биљана Глушацbiljana.glisic@rzs.rs.ba  |
| **Статистика цијена** Биљана Тешићbiljana.tesic@rzs.rs.ba Јасминка Милићjasminka.milic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** Сања Стојчевић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација  |
| Владан Сибиновић, начелник одјељења Издаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |